PRITARTA

 Rokiškio rajono savivaldybės tarybos

 2024 m. kovo 28 d. sprendimu Nr. TS-

# ROKIŠKIO RAJONO SAVIVALDYBĖS TARYBOS KONTROLĖS KOMITETO 2023 METŲ

# VEIKLOS ATASKAITA

 **Įgaliojimai ir darbo tvarka**

 Rokiškio rajono savivaldybės tarybos kontrolės komiteto (toliau – Kontrolės komiteto) įgaliojimai nustatyti Lietuvos Respublikos vietos savivaldos įstatyme, Rokiškio rajono savivaldybės tarybos veiklos reglamente.

 Kontrolės komitetas dirba pagal savivaldybės tarybos patvirtintą veiklos programą ir reglamento nustatyta tvarka kiekvienų metų pradžioje už savo veiklą atsiskaito savivaldybės tarybai.

 **Kontrolės komiteto sudėtis**

 Kontrolės komitetą sudaro vienodas visų savivaldybės narių frakcijų ir savivaldybės tarybos narių grupių deleguotų atstovų skaičius. 2023–2027 metų kadencijos Kontrolės komiteto sudėtis patvirtinta 2023 m. gegužės 25 d. sprendimu Nr. TS-144:

 Irmantas Tarvydis (pirmininkas) – Demokratų sąjungos „Vardan Lietuvos“ – Liberalų sąjūdžio tarybos frakcijos narys;

 Andrius Burnickas (pavaduotojas) – Tėvynės sąjungos-Lietuvos krikščionių demokratų (TS-LKD) tarybos frakcijos narys;

 Vytautas Vilys – Socialdemokratų tarybos frakcijos narys;

 Mindaugas Petkevičius – Lietuvos valstiečių ir žaliųjų sąjungos tarybos frakcijos narys.

 **Komiteto veikla 2023 metais**

 2023 metais naujos kadencijos Kontrolės komitetas savo veiklą vykdė vadovaudamasis 2023 metų veiklos programa. 2023 metais įvyko septyni posėdžiai. Šeši posėdžiai vyko įprastai posėdžių salėje, vienas – išvažiuojamasis. Posėdžiuose apsvarstytas 21 klausimas. Informacija apie posėdžius ir juose svarstytus klausimus pateikta lentelėje.

|  |  |  |
| --- | --- | --- |
| Posėdis | Svarstyta | Nutarta |
| 2023-06-08 posėdis (protokolas Nr. KV-19). Dalyvavo 4 komiteto nariai. Taip pat dalyvavo Savivaldybės Antikorupcinės komisijos pirmininkas Gintaras Girštautas, Savivaldybės kontrolierė Danguolė Namajūnienė. | 1. Dėl Kontrolės komiteto 2023 metų veiklos programos. | Pritarta. |
| 2. Dėl Kontrolės ir audito tarnybos 2023 metų veiklos plano vykdymo.  | Pritarta vykdymui. |
| 3. Dėl išmokų savivaldybės tarybos nariams. | Atlikti tarybos narių patirtų išlaidų už 2022 metus patikrinimą finansinio audito metu. Atlikus auditą, spręsti, ar plėsti patikrinimą. |
| 4. Kiti klausimai. | Kreiptis į savivaldybės merą dėl atsakymo į muziejaus direktorės N. Šniokienės raštą. |
| 2023-07-12 posėdis (protokolas Nr. KV-22). Dalyvavo 4 komiteto nariai. Taip pat dalyvavo Savivaldybės meras Ramūnas Godeliauskas, opozicijos lyderis Antanas Vagonis, l. e. UAB „Rokiškio autobusų parkas“ direktoriaus pareigas Reda Giriūnaitė. | 1. Dėl Krašto muziejaus turto (neatsakyta į raštą). | Atkreipti dėmesį, kad gaunami raštai būtų persiųsti adresatams. |
| 2. Dėl leidimo prekiauti alkoholiu Rokiškio baseine nutraukimo (gautas skundas).  | Atkreipti dėmesį į informaciją. |
| 3. Dėl panaikinto autobusų maršruto į Vilnių per Jūžintus (gautas skundas). | Siūlyti merui išspręsti klausimą dėl autobusų maršruto Rokiškis–Vilnius per Jūžintus, kad būtų žmonėms išspręstas pavėžėjimas padidinant maršrutų skaičių į Vilnių ar užtikrinant pavėžėjimą iš Kamajų iki Jūžintų. |
| 2023-07-21 posėdis (protokolas Nr. KV-25). Dalyvavo 4 komiteto nariai. Taip pat dalyvavo Savivaldybės Antikorupcinės komisijos pirmininkas Gintaras Girštautas, Savivaldybės kontrolierė Danguolė Namajūnienė. | 1. Finansinio audito ataskaitos „Rokiškio rajono savivaldybės 2022 metų konsoliduotųjų ataskaitų rinkinio, savivaldybės biudžeto ir turto naudojimo vertinimas“ ir išvados savivaldybės tarybai pristatymas. | 1.Pritarta audito išvadai.2. Į kitą komiteto posėdį nutarta kviesti Socialinės paramos centro vadovę Jolantą Paukštienę ir Administracijos direktorių Valerijų Rancevą.3. Pritarti čekių tikrinimui tik už 2022 metus. |
| 2. Dėl autobuso maršruto išsaugojimo. | Atkreipti dėmesį į informaciją. |
| 2023-08-09 posėdis (protokolas Nr. KV-27). Dalyvavo 4 komiteto nariai. Taip pat dalyvavo Savivaldybės meras Ramūnas Godeliauskas, vicemeras Antanas Taparauskas, Administracijos direktorius Valerijus Rancevas, opozicijos lyderis Antanas Vagonis, Antikorupcinės komisijos pirmininkas Gintaras Girštautas, Savivaldybės kontrolierė Danguolė Namajūnienė, Jūžintų bendruomenės atstovas. | 1. Dėl autobusų pirkimo UAB „Rokiškio autobusų parkas“. | Atkreipti dėmesį ar pavėžėjimo klausimas bus sprendžiamas, jei bus sprendžiamas – klausimo nekelti, jei nebus – apie tai kalbėti rugsėjo mėn. |
| 2. Finansinio audito metu nustatytų reikšmingų buhalterinės apskaitos tvarkymo klaidų Rokiškio socialinės paramos centre svarstymas. | Teikti merui siūlymą įvertinti vadovo kompetenciją dėl neatitikčių pagal audito ataskaitą. |
| 3. Finansinio audito metu nustatytų reikšmingų nebaigtos statybos apskaitos klaidų Rokiškio rajono savivaldybės administracijoje svarstymas. | Pritarti Administracijos direktoriaus veiksmams. |
| 2023-10-27 posėdis (protokolas Nr. KV-28). Dalyvavo 4 komiteto nariai, Savivaldybės administracijos direktorius Valerijus Rancevas, Kriaunų kaimo bendruomenės atstovai, Kontrolės ir audito tarnybos darbuotojai. | 1. Gyventojų prašymo dėl savivaldybės įrenginėjamo naujo Kriaunų kapinių sklypo įsigijimo nagrinėjimas. | Pritarta siūlymui 2023-11-08 10 val. šaukti išvažiuojamąjį komiteto posėdį Kriaunų kapinėse. |
| 2. Dėl Topolių gatvės teisingos apskaitos ir įteisinimo. | Pritarta siūlymui, kad administracijos direktorius informuotų Kontrolės komitetą apie Topolių gatvės įteisinimą. |
| 3. Kontrolės ir audito tarnybos 2023 metų veiklos plano vykdymo svarstymas.  | Pritarta veiklos plano vykdymui. |
| 4. Kontrolės ir audito tarnybos veiklos plano projekto 2024 metams svarstymas. | Pritarta veiklos plano projektui 2024 metams su siūlymu į plano finansinį auditą įtraukti Rokiškio kultūros centro viešuosius pirkimus. |
| 2023-11-08 išvažiuojamasis posėdis į Kriaunas (protokolas Nr. KV-36) | Dėl naujo Kriaunų kapinių sklypo esamos padėties įvertinimo. | Pritarti siūlymui kreiptis į Valstybės kontrolę dėl naujo Kriaunų kapinių sklypo tinkamumo naudoti pagal paskirtį. |
| 2023-12-29 posėdis. Dalyvavo 4 komiteto nariai, Kontrolės ir audito tarnybos darbuotojai.(protokolas Nr. KV-41) | 1. Informacija apie Kontrolės ir audito tarnybos 2023 m. veiklos plano vykdymą. Pranešėja savivaldybės kontrolierė Danguolė Namajūnienė. | Atkreipti dėmesį į informaciją. |
| 2. Biudžeto asignavimų poreikis 2024 metų veiklos planui vykdyti. Pranešėja – Danguolė Namajūnienė. | Vienbalsiai nutarta palikti Kontrolės ir audito tarnybai tokią darbo užmokesčiui skirtą sumą, kokia numatyta pateiktame 2024 m. biudžeto asignavimų projekte. |
| 3. Finansinio audito už 2023 metus strategijos pristatymas. Pranešėja – Kontrolės ir audito tarnybos vyriausioji specialistė Daiva Girgždienė. | Atkreipti dėmesį į informaciją. |
| 4. Veiklos audito ataskaitos „Komunalinės paslaugos“ pristatymas. Pranešėja – Kontrolės ir audito tarnybos vyriausioji specialistė Aušra Beconienė. | Atkreipti dėmesį į informaciją. |

Kontrolės komiteto pirmininkas Irmantas Tarvydis